paragraph_text: Katolička Crkva u Sjevernoj Makedoniji (maked.: Католицизам во Македонија), dio je svjetske Katoličke Crkve pod vodstvom pape i Rimske kurije, unutar granica Sjeverne Makedonije. Katoličanstvo je druga najbrojnija kršćanska zajednica u državi, nakon Makedonske pravoslavne Crkve, te je na području Sjeverne Makedonije prisutno još od I. st.. Obilježava ju brojna grkokatolička zajednica kojom, kao i sestrinskom rimokatolikom, predsjeda biskup i eparh Kiro Stojanov.